ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023573
ขอให้ปรับปรุงการให้บริการของเจ้าหน้าที่เทศกิจ ฝ่ายเทศกิจ - สำนักงานเขตลาดพร้าว กรุงเทพมหานคร เนื่องจากวันที่ 9 มิถุนายน 2566 เวลาประมาณ 10.30 น. ผู้ร้องได้เดินทางไปยังห้างสรรพสินค้าเซ็นทรัล อีสต์วิลล์ ถนนเลียบด่วนเอกมัย-รามอินทรา (ไม่ทราบแขวง) เขตลาดพร้าว กรุงเทพมหานคร และได้สอบถามเจ้าหน้าที่เทศกิจ ว่าเหตุใดไม่มีสะพานลอยคนข้ามบริเวณดังกล่าว ซึ่งพบกับเจ้าหน้าที่เทศกิจ เป็นบุคคลเพศชาย (ไม่ทราบชื่อและนามสกุล) อายุประมาณ 40-50  ปี ส่วนสูงประมาณ 170 เซนติเมตร รูปร่างลักษณะผอมและสูง สีผิวขาวเหลือง แจ้งกับผู้ร้องว่า ต้องเดินไปประมาณ 1 กิโล เพื่อขึ้นสะพานลอยคนข้าม ประกอบกับชี้นิ้วไปยังทางที่มีสะพานลอยคนข้าม ด้วยน้ำเสียงที่ไม่สุภาพและไม่เหมาะสม ต่อมาผู้ร้องจึงแจ้งเจ้าหน้าที่ว่า "ต้องใช้เวลาเท่าไรจึงจะถึงฝั่งตรงข้าม เนื่องจากเดินไป 1 กิโลเมตร เพื่อขึ้นสะพานลอยคนข้าม และต้องเดินกลับมา" ซึ่งผู้ร้องแจ้งว่าเจ้าหน้าที่คนดังกล่าวเป็นหัวหน้าของเจ้าหน้าที่เทศกิจ ผู้ร้องเห็นควรว่าทางเจ้าหน้าที่ควรใช้วาจาที่สุภาพและเหมาะสมในการแนะนำประชาชน หรือรับเรื่องประชาชนที่ได้รับความเดือดร้อน จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่คนดังกล่าว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata